b'\n_START_ARTICLE_\n50 Virginija\n_START_SECTION_\nOdkritje\n_START_PARAGRAPH_\nAsteroid je odkril James Ferguson (1797 \xe2\x80\x93 1867) 4. oktobra 1857. Neodvisno ga je odkril tudi Karl Theodor Robert Luther (1822 \xe2\x80\x93 1900) 19. oktobra istega leta, ki pa je prvi objavil odkritje. Ni popolnoma jasno po kom se asteroid imenuje. Verjetno se imenuje po Vergeniji, plemkinji iz Rima; lahko pa bi se imenoval tudi po Virginiji, dr\xc5\xbeavi v ZDA.\n_START_SECTION_\nLastnosti\n_START_PARAGRAPH_\nAsteroid Virginija obkro\xc5\xbei Sonce v 4,32 letih. Njegova tirnica ima izsrednost 0,285, nagnjena pa je za 2,834\xc2\xb0 proti ekliptiki. Njegov premer je 99,8 km, okrog svoje osi pa se zavrti v 14,31 urah .'